S-1396/2020

I

Mál þetta, sem dómtekið var 27. maí 2020, höfðaði lögreglustjórinn á höfuðborgarsvæðinu með ákæru 20. september 2019, upphaflega á hendur X,... [...] Kópavogi og Þ-kk-þgf H-kk-þgf A-kk-þgf, kt. 0000000000, Noregi, fyrir brot gegn almennum hegningarlögum og umferðarlögum, alls í 5 liðum samkvæmt ákæru. Fékk málið málsnúmerið S946/2020. Ákærði Þ-kk-nf H-kk-nf kom fyrir dóminn við þingfestingu málsins, 27. maí sl., og játaði skýlaust sakargiftir samkvæmt þeim ákærulið er hann varðar og hljóðar þannig:

„Á hendur ákærða Þ-kk-þgf H-kk-þgf fyrir nytjastuld, hylmingu og umferðarlagabrot með því að hafa, mánudaginn 1. janúar 2018, í heimildarleysi tekið bifreiðina [...] í Dugguvogi, sem ákærði […] ásamt öðrum óþekktum manni höfðu tekið ófrjálsri hendi, sbr. 1. tl. ákæru, og ekið henni sviptur ökurétti og óhæfur til að stjórna henni örugglega vegna áhrifa ávana og fíkniefna (í blóði mældist amfetamín 330 ng/ml og metýlfenídat 135 ng/ml) um götur Reykjavíkur uns ákærði stöðvaði bifreiðina við Glæsibæ þar sem lögregla hafði afskipti af honum. Í umrætt sinn hafði ákærði í vörslum sínum rafmagnsreiðhjól, hulstur með geisladiskum, vinnufatnað og hús og kveikjuláslykla sem hann tók við frá meðákærða Þ-kk-þgf og hlaut að vera ljóst að þeirra hafi verið aflað með refsiverðum hætti, en með háttsemi sinni hélt hann mununum frá eigendum þeirra með ólögmætum hætti.

Telst þessi háttsemi varða við 1. mgr. 254. gr. og 259. gr. almennra hegningarlaga nr. 19/1940 og 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.“

Krefst ákæruvaldið þess að ákærði verði dæmdur til refsingar, til greiðslu alls sakarkostnaðar og sviptingar ökuréttar samkvæmt 101. gr. umferðarlaga nr. 77/2019. Jafnframt er þess krafist að gerðar verði upptækar 27 töflur af óþekktu læknislyfi sem fundust í farangursrými bifreiðarinnar [...] við leit lögreglu, sbr. 3. mgr. 49. gr. lyfjalaga nr. 93/1994.

Við þingfestingu málsins óskaði sækjandi eftir því að bókað yrði að ákæruvaldið félli frá þeirri verknaðarlýsingu í ákæru að ákærði hafi gerst sekur um hylmingu, svo og að síðasta setningin í þessum ákærulið; „Í umrætt sinn hafði ákærði í vörslum sínum [...] frá eigendum þeirra með ólögmætum hætti“ yrði felld úr ákærunni. Í ljósi þessara breytinga á verknaðarlýsingu viðurkenndi ákærði skýlaust þá háttsemi sem hann er sakaður um og samþykkti upptökukröfu ákæruvaldsins. Með vísan til 2. mgr. 169. gr. laga nr. 88/2008 ákvað dómari því að skilja málið S946/2020 í sundur og dæma sérstaklega um þátt ákærða Þ-kk-ef H-kk-ef. Fékk það mál málsnúmerið S1396/2020.

Þar sem dómari telur ekki ástæðu til að draga í efa að játning ákærða sé sannleikanum samkvæm var ákveðið að fara með málið að hætti 164. gr. laga nr. 88/2008 og látið nægja að skírskota til ákæru um málsatvik, sbr. 4. mgr. 183. gr. sömu laga. Krefst ákærði vægustu refsingar sem lög framast leyfa og að sakarkostnaður verði greiddur úr ríkissjóði.

II

Samkvæmt framanrituðu telst sannað að ákærði hafi gerst sekur um þá háttsemi sem að ofan er lýst, en að teknu tilliti til áðurnefndra breytinga á ákæru. Varðar háttsemi hans við 259. gr. almennra hegningarlaga nr. 19/1940 og 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Ákærði er fæddur í [...]. Samkvæmt framlögðu sakavottorði á hann að baki töluverðan sakaferil, allt til ársins 2007, m.a. vegna þjófnaðar, líkamsárásar, húsbrots og eignaspjalla, auk fjölda umferðarlagabrota. Á þeim tíma hefur hann alls sex sinnum verið dæmdur til fangelsisvistar, síðast með dómi Héraðsdóms Reykjavíkur 3. mars 2020, en þá var hann dæmdur í tveggja ára fangelsi fyrir þjófnað og brot gegn umferðarlögum og lögum um ávana og fíkniefni, auk þess sem ævilöng ökuréttarsvipting hans var áréttuð. Brot það sem ákærði er nú sakfelldur fyrir var framið fyrir uppkvaðningu þess dóms og ber því að dæma honum hegningarauka við þann dóm, sbr. 78. gr. almennra hegningarlaga nr. 19/1940. Með vísan til þess, en einnig að teknu tilliti til þess að ákærði játaði skýlaust brot sitt og kvaðst vera að vinna í því að ná tökum á líferni sínu, sbr. 8. tl. 70. gr. sömu laga, ákveðst hæfileg refsing hans fangelsi í fjóra mánuði. Til frádráttar refsivist kemur að fullri dagatölu gæsluvarðhald sem ákærði sætti vegna málsins frá 2. til 4. janúar 2018. Þá ber með vísan til 101. gr. umferðarlaga nr. 77/2019 að árétta ævilanga ökuréttarsviptingu ákærða. Að endingu verður fallist á kröfu ákæruvaldsins um upptöku á 27 töflum af óþekktu læknislyfi sem fundust í farangursrými bifreiðarinnar IR945, sbr. 3. mgr. 49. gr. lyfjalaga nr. 93/1994.

Í samræmi við ákvæði 1. mgr. 235. gr. laga nr. 88/2008 um meðferð sakamála ber að dæma ákærða til að greiða allan sakarkostnað málsins, en þar er um að ræða sakarkostnað lögreglu að fjárhæð 134.698 krónur, auk þóknunar til skipaðs verjanda ákærða, Ó-kk-ef R. V-kk-ef lögmanns, 160.580 krónur, að meðtöldum virðisaukaskatti.

I-kk-nf E-kk-nf héraðsdómari kvað upp dóminn.

Dómsorð:

Ákærði, Þ-kk-nf H-kk-nf A-kk-nf, sæti fangelsi í fjóra mánuði. Til frádráttar refsingunni kemur að fullri dagatölu gæsluvarðhald sem ákærði sætti frá 2. til 4. janúar 2018.

Áréttuð er ævilöng ökuréttarsvipting ákærða.

Upptækar eru gerðar í ríkissjóð 27 töflur af óþekktu læknislyfi.

Ákærði greiði alls 295.278 krónur í sakarkostnað, þar af 160.580 krónur í þóknun til skipaðs verjanda síns, Ó-kk-ef R. V-kk-ef lögmanns.

I-kk-nf E-kk-nf

I-kk-nf E-kk-nf héraðsdómari kvað upp dóminn.

Dómsorð:

Ákærði, Þ-kk-nf H-kk-nf A-kk-nf, sæti fangelsi í fjóra mánuði. Til frádráttar refsingunni kemur að fullri dagatölu gæsluvarðhald sem ákærði sætti frá 2. til 4. janúar 2018.

Áréttuð er ævilöng ökuréttarsvipting ákærða.

Upptækar eru gerðar í ríkissjóð 27 töflur af óþekktu læknislyfi.

Ákærði greiði alls 295.278 krónur í sakarkostnað, þar af 160.580 krónur í þóknun til skipaðs verjanda síns, Ó-kk-ef R. V-kk-ef lögmanns.

I-kk-nf E-kk-nf